**LUGUPEETUD LAPSEVANEM!**

**Valgamaa noorte looduskool toimub 31.05.- 02.06. 2019 Valga maakonnas, Valga vallas Kaldavere turismitalus. Kogunemine Kaldavere turismitalus 31. mail kell 17:00 ning orienteeruv lõpetamine 02. juunil kell 14:00.**

**Valgamaa noorte looduskoolis osalevad noored vanuses 7-14 aastat.**

Looduskoolis pakume lastele palju praktilist tegevust kogenud instruktorite juhendamisel,võimalust viibida vabas looduses, leida uusi sõpru, ööbida telkides ja õppida kasulikke teadmisi toimetulekuks metsas ning praktiseerida õpitut. Looduskoolis toimub õppetöö gruppides ja vastavalt õppeteemadele. Näiteks orienteerumine, erinevad käsitöö õppetoad, rühmadevahelised võistlused ja isetegevuskavad, metsas toimetulek väheste vahenditega ja palju muud põnevat.

Lapse kohustuslik varustus looduspäevadel:

* Magamiskott, magamisalus
* Telk (mitme peale), **kile telgile** koos kinnitamisvahenditega (võimalik ööbida ka KL sissitelkides)
* Riietus sooja-, kuuma-, külma- ja vihmakindel; vahetusjalatsid (sportlikud); kui on olemas, siis välivorm;

ujumisriided (ujumisvõimalus olemas, oleneb ilmast)

* Isiklikud hügieenitarbed (hambahari, hambapasta, seep), käterätikud, sääsetõrjevahendid (soovitav),

päikesekaitsekreem (soovitav)

* Taskulamp (pealamp), joogipudel

Toitlustamine toimub kolm korda päevas sooja toiduga ning õhtuoode. Looduskoolis on olemas inimene, kelle poole saab pöörduda esmaabi saamiseks ning kes vajadusel suunab haige lapse traumapunkti või koju ja teavitab sellest lapsevanemaid.

Ürituse ajal kehtib looduskooli läbiviijate poolt paika pandud sisekorra eeskiri, mida tutvustatakse looduskooli avarivistusel ning millest kõik osalejad peavad kinni pidama. Reeglitest (suitsetamine, alkoholi kaasa toomine või tarbimine jms) üleastumise korral saadetakse korrarikkuja koheselt koju. **NB! Kui selline situatsioon juhtub, on lapsevanem kohustatud oma lapsele ise järgi tulema!**

Palume lastel koju jätta tehnikaseadmed. Looduskooli korraldajad ei vastuta nende purunemise või kadumise eest. Samuti ei vastuta korraldustoimkond mobiiltelefonide olemasolul nende säilimise eest. Akude laadimise võimalus puudub. Kogu looduskooli jooksul saab meile kindlasti helistada allpool toodud mobiilinumbritel. Kui teil on soov looduskooli külastada, siis palun teavitage sellest noorteinstruktorit.

Valgamaa noorte jaoks liigub KL transport, mille kellaajad avalikustatakse Valgamaa noorteportaalis tankla.net.

**Looduskooli kooskõlastusleht tagastada hiljemalt 16. mai 2019 kontaktisikule või tuua KL Valgamaa maleva staapi Võru tn 12, Valga linn.**

**!!! Kindlasti peab lapsel kaasas olema KT või NK sooviavaldus koos ühe õpilaspiletipildiga kui ta ei ole veel organisatsiooni liige!!!**

Lisainformatsiooni saab küsida:

Kaimo Vahtra tel 514 6384 (kaimo.vahtra@kaitseliit.ee)

Tõnu Vahtra tel 517 5765 (tonu.vahtra@kaitseliit.ee)